CELEX: 62008TN0527
Language: fi
Date: 2008-12-04 00:00:00
Title: Asia T-527/08: Kanne 4.12.2008 — Komissio v. TMT Pragma

7.2.2009   
            
            
               FI
            
            
               Euroopan unionin virallinen lehti
            
            
               C 32/46
            
         Kanne 4.12.2008 — Komissio v. TMT Pragma
   (Asia T-527/08)
   (2009/C 32/89)
   Oikeudenkäyntikieli: italia
   Asianosaiset
   
      Kantaja: Euroopan yhteisöjen komissio (asiamiehet: avvocato M. Moretto, A.M. Rouxhaud-Joêt ja F. Mirza)
   
      Vastaaja: TMT Pragma Srl (Rooma, Italia)
   Vaatimukset
   
               —
            
            
               Vastaaja on velvoitettava maksamaan komissiolle pääomaa 30 700,23 euroa Espanjan oikeuden mukaisine viivästyskorkoineen 29.8.2004 lukien koko velan maksamiseen saakka
            
         
               —
            
            
               TMT Pragma on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Tämän kanteen kohteena on komission vaatimus vastaajan velvoittamisesta maksamaan 30 700,23 euroa viivästyskorkoineen. Tämä summa vastaa osaa siitä tuesta, jonka kantaja maksoi vastaajalle teknologista tutkimusta ja kehittämistä koskevan IV puitehankkeen yhteydessä tehdyn sopimuksen N:o UR-96-SC.1105 perusteella. Sopimuksessa, joka tehtiin muiden Euroopan tutkimuskeskusten kanssa, määrättiin erään ”integrated urban transport concepts and market orientated urban transport systems/on demand urban transport systems — INTRAMUROS” -nimisen hankkeen toteuttamisesta.
   Kantaja vetoaa vaatimustensa tueksi siihen, että kesäkuussa 2000 toimitetussa tilintarkastuksessa oli ilmennyt, että tietyt henkilöstökulut, matkakulut ja majoituskulut sekä kulutus- ja tietokonetarvikekulut eivät olleet perusteltuja ja ettei niitä näin ollen voitu maksattaa hankkeesta.
   Komissio kehotti vastaajaa 14.7.2004 päivätyllä maksukehotuksella maksamaan kyseisen summan mahdollisine viivästyskorkoineen, jos sitä ei maksettaisi.